钦定古今图书集成/理学汇编/学行典/第293卷 > 徐干中论 > 《修本篇》
## 钦定古今图书集成/理学汇编/学行典/第293卷 > 徐干中论 > 《修本篇》

君子之理也，先务其本，故德建而怨寡；小人之理也，
先近其末，故功废而仇多。

小人朝为而夕求其成，坐施而立望其反，行一日之
善而求终身之誉。誉不至则曰善无益矣。遂疑圣人
之言，背先王之教，存其旧术，顺其常好，是以身辱名
贱，而不免为人役也。孔子曰：“小人何以寿为？”一日之
不能善矣。久恶，恶之甚也。

“《路》不险”，则无以知马之良，“任不重”，则无以知人之德。
君子自强其所重以取福，小人自安其所轻以取祸。